Med bandets nye forsangerinde SASO udgav Blæst sangen Vi ku’ gå hele vejen” som er en dristig, legesyg, retro-futuristisk sang, som i tekst udforsker det pirrende og spændende i nye bekendtskaber, indpakket i store 00’er nostalgiske referencer.

Sangen blev en af de flittigst spillede på den danske radioflade hele foråret og sommeren, og fulgte perfekt op på sidste års ’Elsker Dig Så Meget’ som lå #1 i flere uger på den danske airplay chart.

Blæst har i løbet af sommeren manifesteret sig på ny som et af de bedst spillende livebands fyldt med overskud og musikalske uforudsigeligheder, og med deres efterhånden imponerende bagkatalog af hitsingler.

I efteråret 2024 udgav Blæst det guld-certificerede album ’Dine Venner’ som kulminerede med fire store koncerter i landets største byer i starten af februar i år. Koncerterne blev også en afsked med bandets hidtidige forsanger, Fernanda, som i forbindelse med albumrelease annoncerede, at hun ville træde ud af bandet for at forfølge andre drømme udenfor musikken.

Hvad, der kunne have været en lang og opslidende proces for at finde ny forsanger, blev kort og fordragelig, da Sarah Sophie Malmros trådte ind i studiet hos de resterende bandmedlemmer.

*Det har været en ret vild proces, at få Sarah Sophie ind i bandet. Vi har skulle lave et reset af vores dynamik, metode og tilgang til musikken. Det har hun i øvrigt også, og resultatet af det er blevet virkelig fedt, synes vi*. Lauge – trommeslager i Blæst

Sarah Sophie er ikke et ubeskrevet blad i dansk musik. Som SASO har hun udgivet musik på dansk og engelsk gennem en årrække.